প্রজাতন্ত্র দিবসের সকালে দুর্ঘটনা, হাওড়ার পদ্মপুকুরে লাইনচ্যুত দুটি ট্রেন

হাওড়া: প্রজাতন্ত্র দিবসের (Republic Day) সকালে দুর্ঘটনা (Accident)। হাওড়ার (Howrah) পদ্মপুকুর (Padmnapukur)  রেলের লেভেল ক্রসিংয়ে আজ পাশাপাশি লাইনচ্যুত দুটি ট্রেন (Two Trains Derailed) । রবিবার সকাল ৯.১৫ মিনিট নাগাদ এই দুর্ঘটনা ঘটে।
জানা গেছে, পদ্মপুকুরের ওই রেললাইন ধরে ইয়ার্ডে ঢোকার সময়  দুটি ট্রেন  লাইনচ্যুত হয়ে পড়ে। তার ফলে পদ্মপুকুর ব্যস্ত লেবেল ক্রসিং সম্পূর্ণ অবরুদ্ধ হয়ে যায় তৈরি হয় যানজট। এই লেভেল ক্রসিং দিয়ে হাজার হাজার যানবাহন থেকে পথ চলতি মানুষের যাতায়াত।
আরও পড়ুন: ৭৬ তম প্রজাতন্ত্র দিবস, সেনার নিখুঁত প্যারেডে সজ্জিত দিল্লির কর্তব্যপথ
এই লেভেল ক্রসিং সংযুক্ত করে ক্যারি রোডের সাথে আন্দুল রোডের। কিন্তু দুর্ঘটনার ফলে আজ আন্দুল রোডের সঙ্গে যোগাযোগ  বিচ্ছিন্ন হয়ে পড়ে।
ঘটনাস্থলে রেল পুলিশ ও রেলের উচ্চপদস্থ আধিকারিকরা।  যত দ্রুত সম্ভব দুর্ঘটনাগ্রস্ত ট্রেন দুটিকে লেবেল ক্রসিং থেকে সরিয়ে লেভেল ক্রসিংকে উন্মুক্ত করার চেষ্টা করছে রেল দফতর।